
Grozījumi Ministru kabineta 2021. gada 11. februāra noteikumos Nr. 103 "Noteikumi par atbalsta programmu viena dzīvokļa dzīvojamo māju un divu dzīvokļu dzīvojamo māju atjaunošanai un energoefektivitātes paaugstināšanai"
Izdoti saskaņā ar
Attīstības finanšu institūcijas likuma
12. panta ceturto daļu
· Izdarīt Ministru kabineta 2021. gada 11. februāra noteikumos Nr. 103 "Noteikumi par atbalsta programmu viena dzīvokļa dzīvojamo māju un divu dzīvokļu dzīvojamo māju atjaunošanai un energoefektivitātes paaugstināšanai" (Latvijas Vēstnesis, 2021, 33. nr.; 2022, 52. nr.) šādus grozījumus:
· 1. Papildināt ar 4.1.1.1 apakšpunktu šādā redakcijā:
· "4.1.1.1 1 460 000 euro apmērā – tehniskās palīdzības sniegšanai un grantu izmaksai;".
· 2. Svītrot 4.1.2. apakšpunktu.
· 3. Svītrot 4.1.3. apakšpunktu.
· 4. Izteikt 4.2. apakšpunktu šādā redakcijā:
· "4.2. valsts energoefektivitātes fonda līdzekļus 3 669 229 euro apmērā:
· 4.2.1. 3 100 000 euro apmērā – tehniskās palīdzības sniegšanai un grantu izmaksai;
· 4.2.2. 569 229 euro – sabiedrības "Altum" pārvaldības maksas segšanai".
· 5. Papildināt ar 5.1 punktu šādā redakcijā:
· "5.1 Šo noteikumu 5.5. apakšpunktā noteiktos pasākumus uzsāk īstenot pēc atbalsta līguma noslēgšanas ar sabiedrību "Altum"."
· 6. Izteikt 6.1. apakšpunktu šādā redakcijā:
· "6.1. atbalsta saņēmējs ir persona, kuras apgādībā ir vismaz viens bērns;".
· 7. Papildināt ar 6.3 punktu šādā redakcijā:
· "6.3 Atbalsta saņēmējam, kurš īsteno šo noteikumu 5.5.5. apakšpunktā noteikto pasākumu un ir bez pieslēguma kopējam elektroapgādes tīklam, sabiedrība "Altum" nepiemēro šo noteikumu 6.22. apakšpunktā noteiktos nosacījumus."
· 8. Izteikt 8.7. apakšpunktu šādā redakcijā:
· "8.7. atbalsta saņēmēja bērnu (kurš ir Latvijas pilsonis, nepilsonis, persona, kurai Latvijā piešķirts bezvalstnieka statuss, Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsonis) Latvijā izdotu personu apliecinošas dokumentu kopijas vai citu dokumentu kopijas, kas apliecina bērnu tiesisko statusu Latvijā, ja:
· 8.7.1. atbalsta saņēmējs nav Latvijas pilsonis, nepilsonis, persona, kurai Latvijā piešķirts bezvalstnieka statuss, Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsonis;
· 8.7.2. no šo noteikumu 8.8. apakšpunktā minētajiem dokumentiem neizriet, ka bērns ir Latvijas pilsonis, nepilsonis, persona, kurai Latvijā piešķirts bezvalstnieka statuss, Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsonis;".
· 9. Izteikt 8.8. apakšpunktu šādā redakcijā:
· "8.8. atbalsta saņēmēja viena vai vairāku bērnu dzimšanas apliecību kopijas vai citu dokumentu kopijas, kas apliecina bērnu tiesisko statusu;".
· 10. Izteikt 8.11. apakšpunktu šādā redakcijā:
· "8.11. izdruku no Valsts pārvaldes pakalpojumu portāla Latvija.lv, kurā ir informācija par apgādībā esošo bērnu personas kodiem;".
· 11. Izteikt 8.12. apakšpunktu šādā redakcijā:
· "8.12. Valsts ieņēmumu dienesta izziņu vai bāriņtiesas lēmumu par apgādībā esošiem bērniem;".
· 12. Papildināt ar 8.1 punktu šādā redakcijā:
· "8.1 Atbalsta saņēmējs vai atbalsta saņēmēja pilnvarotā persona, kas īsteno šo noteikumu 5.5.5. apakšpunktā noteikto pasākumu un ir bez pieslēguma kopējam elektroapgādes tīklam, piesakoties šo noteikumu 16.2. apakšpunktā minētajam atbalstam, sabiedrībā "Altum" iesniedz šo noteikumu 8.4.3., 8.4.4. apakšpunktā un 8.5. līdz 8.13. apakšpunktos noteiktos dokumentus."
· 13. Izteikt 16.2. apakšpunktu šādā redakcijā:
· "16.2. pēc šo noteikumu 5.5.5. apakšpunktā minētā pasākuma īstenošanas atkarībā no elektroenerģijas ražošanas iekārtas (invertora) iestatītās jaudas (kW) izmaksā grantu šāda apmērā:
· 16.2.1. ar jaudu līdz 0,99 kW – 799 euro;
· 16.2.2. ar jaudu no 1 līdz 1,99 kW – 1 141 euro;
· 16.2.3. ar jaudu no 2 līdz 2,99 kW – 1 598 euro;
· 16.2.4. ar jaudu no 3 līdz 3,99 kW – 2 055 euro;
· 16.2.5. ar jaudu no 4 līdz 4,99 kW – 2 511 euro;
· 16.2.6. ar jaudu no 5 līdz 5,99 kW – 2 854 euro;
· 16.2.7. ar jaudu no 6 līdz 6,99 kW – 3 196 euro;
· 16.2.8. ar jaudu no 7 līdz 7,99 kW – 3 652 euro;
· 16.2.9. ar jaudu no 8 līdz 8,99 kW – 3 995 euro;
· 16.2.10. ar jaudu no 9 līdz 9,99 kW – 4 337 euro;
· 16.2.11. ar jaudu no 10 līdz 11,1 kW – 4 566 euro."
· 14. Svītrot 16.1 punktu.
· 15. Papildināt ar 16.2 punktu šādā redakcijā:
· "16.2 Šo noteikumu 16.2. apakšpunktā noteiktos granta apmērus palielina par:
· 16.21. 400 euro - atbalsta saņēmējam, kura apgādībā ir divi bērni, vai atbalsta saņēmējam, kura apgādībā ir viens bērns un kurai ir iestājusies grūtniecība, vai bērna tēvam;
· 16.22. 800 euro – atbalsta saņēmējam, kura apgādībā ir trīs bērni, vai atbalsta saņēmējam, kura apgādībā ir divi bērni un kurai ir iestājusies grūtniecība, vai bērna tēvam;
· 16.23. 1 200 euro – atbalsta saņēmējam, kura apgādībā ir četri vai vairāk bērnu, vai atbalsta saņēmējam, kura apgādībā ir vismaz trīs bērni un kurai ir iestājusies grūtniecība, vai bērna tēvam."
· 16. Papildināt ar 16.3 punktu šādā redakcijā:
· "16.3 Sabiedrība "Altum" vienam atbalsta saņēmējam par vienu īpašumu sedz izmaksas šo noteikumu 16.1. vai 16.2. apakšpunktā, vai 16.2 punktā  norādītajā apmērā. Īstenojot šo noteikumu 5.5. apakšpunktā minētos pasākumus, kas ietver arī šo noteikumu 5.5.5. apakšpunktā minēto iekārtu iegādi un uzstādīšanu, šo noteikumu 16.1. apakšpunktā norādītais atbalsts nesummējas ar šo noteikumu 16.2. apakšpunktā vai 16.2 punktā norādīto atbalsta apmēru."
· 17. Papildināt ar 24. punktu šādā redakcijā:
· "24. Šo noteikumu 16.2. apakšpunktā un 16.2 punktā noteikto granta sadalījumu atkarībā no bērnu skaita piemēro, ja sabiedrība "Altum":
· 24.1. nav pieņēmusi lēmumu par granta piešķiršanu. Par dokumentu precizējumu nepieciešamību atbalsta saņēmēju informē sabiedrība "Altum";
· 24.2. ir pieņēmusi lēmumu par granta piešķiršanu, bet ar atbalsta saņēmēju nav savstarpēji parakstīts atbalsta līgums. Par dokumentu precizējumu nepieciešamību atbalsta saņēmēju informē sabiedrība "Altum"."

